Braeburn Cottage on Eike bied verblyf in die klein plaasdorp Grabouw. Dié pragtige vallei is bekend vir sy appelproduksie en dit het uitstekende wynlandgoedere en 'n verskeidenheid fynbosspesies.
Die eenslaapkamerwoonstel is op die eienaar se perseel en dit het 'n aparte ingang en privaat parkeerplek. Die slaapkamer het 'n koningingrootte-bed en die badkamer het 'n stort en 'n bad. Daar is 'n slaapbank vir kinders.
Die kombuis is met 'n yskas, mikrogolfoond en tee- en koffiemaakgeriewe toegerus. Daar is braaigeriewe, 'n swembad, gratis WiFi en 'n TV met DStv.
Daar is besienswaardighede soos wynlandgoedere, Kogel…
Daar is besienswaardighede soos wynlandgoedere, Kogelberg Biosfeerreservaat, voetslaanroetes, plaasmarkte, gholflandgoedere en vierwielmotorfietsroetes in die omgewing.
'n Bespreking by Braeburn Cottage on Eike sluit in:
Gaste wat na Braeburn Cottage On Eike gekyk het, het ook belangstelling getoon in die volgende lekke plekke:
Eikelaan 20, Grabouw, 7160, Wes-Kaap Viceroy kap terug oor ‘sameswering’ | Netwerk24
Viceroy kap terug oor ‘sameswering’
Deur Hanlie Stadler 12 Julie 2018 14:16
'n Afdruk van die Flaamse skilder Jan Brueghel se skildery Satire oor Tulip-manie wat op Viceroy se webwerf verskyn.
Viceroy Research ontken dit dat kortverkopers hom vir sy omstrede verslae betaal waardeur aandeelpryse slae kry – tot groot voordeel van die kortverkopers.
Die ontkenning kom ondanks vorige stellings deur John Fraser Perring, Viceroy se stigter, dat Viceroy geld gemaak het uit sy Steinhoff-verslag. Perring het beweer die geld is aan Suid-Afrikaanse liefdadigheidsorganisasies geskenk.
Viceroy se ontkenning, wat deel uitmaak van ’n verklaring op die WordPress-webwerf waarop Viceroy al sy navorsing publiseer, is nie juis verrassend nie, gegewe dat betaling deur kortverkopers as bewys sou kon dien vir markmanipulering.
Die verklaring is uitgereik nadat die finansiële-ontledingsfirma Intellidex Donderdag in ’n verslag met die titel “Beleggingsnavorsing in die era van fopnuus” aangevoer het Viceroy se sakepraktyke en navorsing is bedenklik.
Viceroy ‘wou mark manipuleer’ met Capitec-verslag
Lees Intellidex se volledige verslag hieronder.
Viceroy sê hy finansier self sy navorsing. Dit bly egter ’n ope vraag waar die geld vandaan kom, gegewe dat Viceroy se drie direkteure ’n oud- maatskaplike werker en twee 24-jariges is, sê Intellidex.
Viceroy is nêrens as maatskappy geregistreer nie en nóg dié firma, nóg verwante firmas het al finansiële resultate ingedien.
Intellidex spreek in sy verslag oor Viceroy die vermoede uit dat Viceroy wel geldelike voordeel uit sy omstrede verslae trek.
“As dit die geval is, dink ons dis onwaarskynlik dat dit in enige formele kontrak vervat sal wees sodat dit ‘geloofwaardige ontkenbaarheid’ aan enige fonds bied wat voordeel trek uit Viceroy se optrede.”
John Fraser Perring, Viceroy se stigter. Foto: Bloomberg
Intellidex het bewyse van “skenkings” tussen mense wat ook met Viceroy geassosieer is, “en dit sou nie ’n groot aanpassing van dié model wees om Viceroy deur gratifikasies te beloon nie”.
Intellidex sê die Viceroy-span se alternatiewe motief as geld kan die prestige wees wat voortvloei uit sy verslae.
Viceroy Research het in sy verklaring min te sê oor Intellidex se aantyging dat hy plagiaat pleeg, denkfoute maak en die mark doelbewus probeer manipuleer met sy verslae oor maatskappye.
Intellidex voer onder meer aan dat Viceroy inligting gevoer word deur kortverkopers wat die aandeelprys van maatskappye wil afdruk. Intellidex identifiseer verskeie individue en firmas wie se werk oënskynlik in Viceroy se verslae geplagieer is of wat persoonlike verhoudinge met die Viceroy-direkteure het.
Viceroy sê dis nie die eerste keer dat die “samesweringsteorie” dat hy met kortverkopers saamwerk, die ronde doen nie. Oor die bewering dat inligting aan hom gelek word deur kortverkopers, sê Viceroy hy ontvang gereeld naamlose inligting en sluit slegs “onafhanklik verifieerbare” inligting in sy verslae in.
“Ons het geen verhouding met enige individue of fondse wat in Intellidex se verslag aangehaal word nie en ons werk word intern gefinansier.”
Viceroy gee toe dat sy navorsing deur ’n “netwerk van konsultante” gedoen word, maar hy ontken dat dit problematies is.
Viceroy ontken dit verder dat hy “wegkruip” van reguleerders. Intellidex beskou dit as problematies dat Viceroy by geen reguleerder geregistreer is nie omdat hy nie as sodanig finansiële advies verskaf nie.
Viceroy beweer Intellidex “weerlê nie enige van ons gepubliseerde werk nie”.
Dit is in weerwil van lyste en lyste punte waarop Intellidex inderdaad bewys dat Viceroy se inligting problematies is.
Meer oor: Steinhoff | Viceroy | Intellidex | John Fraser Perring | Sameswering | Verslag | Plagiaat
Eksklusief: Uittreksel uit boek oor Steinhoff-skandaal